Tom Petty And The Heartbreakers «Greatest Hits»
Retro (Geffen/Universal) 

Tom Petty And The Heartbreakers' «Greatest Hits» har helt siden 1993 vært stedet å henvende seg for oss som synes at Florida-rockeren aldri helt har fått det hundre prosent til i albumformatet. 
Her er samlingen igjen. 
Den har fått nytt omslag, men er ellers ikke oppdatert etter albumet «Into The Great Wide Open» fra 1991. 

Eneste nyhet er at den utmerkede coverlåten «Something In The Air» er byttet ut med den utmerkede Stevie Nicks-duetten «Stop Draggin' My Heart Around». 
Greit nok. 
